CELEX: 62022TN0072
Language: ro
Date: 2022-02-04 00:00:00
Title: Cauza T-72/22: Acțiune introdusă la 4 februarie 2022 – Interneto žiniasklaidos asociacija și alții/Comisia

25.4.2022   
            
            
               RO
            
            
               Jurnalul Oficial al Uniunii Europene
            
            
               C 171/41
            
         
      Acțiune introdusă la 4 februarie 2022 – Interneto žiniasklaidos asociacija și alții/Comisia
      (Cauza T-72/22)
      (2022/C 171/56)
      Limba de procedură: engleza
      
         Părțile
      
      
         Reclamante: Interneto žiniasklaidos asociacija (Vilnius, Lituania), All Media Lithuania UAB (Vilnius), All Media Radijas UAB (Vilnius) (reprezentant: K. Kačerauskas, avocat)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  declararea cererii ca fiind admisibilă și fondată;
               
            
                  —
               
               
                  anularea în totalitate a scrisorii contestate;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă un motiv.
      
                  1.
               
               
                  Primul motiv întemeiat pe evaluarea necorespunzătoare a informației furnizate de reclamante și omisiunea de a investiga împrejurările descrise în plângere, care a fost depusă de reclamante la Comisie la 21 iunie 2020 cu privire la ajutorul de stat ilegal acordat de organismul public lituanian de radio și televiziune – VšĮ „Lietuvos Nacionalinis Radijas ir Televizija”, cu diligența necesară, ceea ce a avut drept rezultat neglijarea completă a situației de fapt și erori de drept în scrisoarea adoptată de Comisie. Această omisiune constituie încălcarea unei norme fundamentale de procedură și a dispozițiilor materiale care reglementează mecanismul de control al ajutoarelor de stat prevăzut la articolul 107 alineatul (1) și la articolul 108 alineatul (3) TFUE. În special, evaluarea necorespunzătoare efectuată de Comisie este pusă în evidență de următoarele vicii care afectează scrisoarea:
                  
                              (i)
                           
                           
                              Comisia nu a analizat și nu a comparat compatibilitatea schemei de ajutor existente anterior datei de 10 decembrie 1994 cu schema existentă după modificările Legii privind radio-televiziunea națională lituaniană (denumită în continuare „Legea privind LRT”) efectuate în 2015 și în 2020, cu diligența necesară și la standardul legal necesar, și prin urmare, a săvârșit o încălcare a unei norme fundamentale de procedură;
                           
                        
                              (ii)
                           
                           
                              Comisia a încălcat articolul 107 alineatul (1) și articolul 108 alineatul (3) TFUE, întrucât nu a recunoscut că modificările Legii privind LRT, efectuate în 2015 și în 2020, constituie modificări aduse măsurii de ajutor de stat, care ar trebui efectuate în coordonare cu Comisia;
                           
                        
                              (iii)
                           
                           
                              Comisia a încălcat articolul 107 alineatul (1) și articolul 108 alineatul (3) TFUE, întrucât nu a recunoscut că modificările Legii privind LRT, efectuate în 2020, constituie modificări ale măsurii de ajutor de stat, care ar trebui efectuate în coordonare cu Comisia.